[{"text_idx": "#000000", "text": "Beste Baleike blogak gune bat besterik ez"}, {"text_idx": "#000001", "text": "Atzo, azaroak 24, Aiztondora bueltatu ginen Peloia eta biok, baina oraingoan Peaso ere gurekin eraman genuen."}, {"text_idx": "#000002", "text": "Hasiera batean, Eginora joateko asmoa genuen, Lore festa egitera. Baina Peloiak esan zidan Lopek ere bazuela zerbait egiteko gogoa. Wathsap bat bidali nion ostiralean, baina ezin omen zuen."}, {"text_idx": "#000003", "text": "Ondoren, mezua bidali nion Peloiari:"}, {"text_idx": "#000005", "text": "Goizeko zazpietan egin genuen hitzordua arranplan. Peloiak autorik ez daukanez, nik eraman nuen atzo ere. Urte amaierako batzarrean pneumatiko berriak erosteko dirua eskatu beharko dut."}, {"text_idx": "#000006", "text": "Jaso nituen biak arranplan eta abiatu ginen. Estropeaturen bat ere ikusi dugu, etxerako bidea aurkitu ezinik. Gaztea izatea zer den!"}, {"text_idx": "#000008", "text": "Ur gutxi botatzen zuen iturriak, eta oinez zetozen batzuek esan zioten Peasori auzotarren bat ariko zela ura lapurtzen, iturriak askoz emari handiagoa izaten duelako normalean."}, {"text_idx": "#000009", "text": "Hormaren azpian autoa utzi, motxila bizkarrean hartu, eta berehala iritsi ginen. Lehor-lehorra ere ez zegoen horma, baina Ainhoa bidea, buruan geneukana, egiteko moduan zegoela zirudien."}, {"text_idx": "#000010", "text": "6o C-ko tenperatura eta haize freskoa. Haize indartsua ez, baina nahiko lan atzaparrak berotzeko. Hemen ekipoa."}, {"text_idx": "#000011", "text": "Hiru ginenez, sokaburuan Peloiak bi luze eta nik beste bi egitea erabaki genuen."}, {"text_idx": "#000012", "text": "Luze erraza da, baina hatz puntak gortu! egiten ziren hotzarekin."}, {"text_idx": "#000015", "text": "Ni abiatu naiz azkena. Bilgunean elkartu garenean, bigarren luzeari ekin zion Peloiak."}, {"text_idx": "#000016", "text": "Aurreko luzean bezala, Peaso bidali nuen aurretik, Peloiak hasteko agindu eman zigunean. Luzearen hasieran ezkerrera jotzen da, eta ondoren, plaka batean gora zuzen."}, {"text_idx": "#000017", "text": "Hortik aurrera bidea pixka bat zailagoa da, eta Peasori parabolt bat atera zitzaion ezkerreko oinaren azpian."}, {"text_idx": "#000020", "text": "Baina ezin izan omen zion tentazioari eutsi."}, {"text_idx": "#000021", "text": "Hurrengo bilgunea, bigarrena, ez da oso erosoa, bilgunetik zintzilik egon behar delako. Hala ere, bat edo bi ondo samar egoten dira, baina hirugarrenak enbarazu dezente egiten du. Hurrengo bi luzeei nik ekin behar nienez, bilguneraino joan nintzen, eta Peasori esan nion azken paraboltean geratzeko, lasai egoteko moduko lekua da eta."}, {"text_idx": "#000022", "text": "Hemen Peloia eta biok bilgunean, \u201ckanbiazoa\u201d egiten."}, {"text_idx": "#000023", "text": "Bi soken muturrak hartu, Peloiari neurea utzi eta gorako bideari ekin nion."}, {"text_idx": "#000024", "text": "Peloia aseguratzen, eta ni gorantz. Bitartean, Peaso argazkia ateratzen bere aparkalekutik."}, {"text_idx": "#000025", "text": "Luzearen bukaera aldera, nahikoa ur aurkitu nuen horman, baina, hala ere, ez zion gehiegi eragiten gure bideari."}, {"text_idx": "#000027", "text": "Zintzo etorri ziren biak. Peaso luzea hasten."}, {"text_idx": "#000031", "text": "Luzearen amaieran, Cla\u0301sica Sur bideko sabaitxoa eskuinean uzten da, eta ezkerreko aldetik bukatzen da bidea. Hala ere, bilgunea bera da, eta txukun-txukun dago gainera, parabolt berriekin. Ez dauka Fliparax bidearen azken bilgunearen itxurarik. Hark konfiantza gutxiago ematen du, paraboltak herdoiltzen hasita daude eta."}, {"text_idx": "#000033", "text": "Badator kasko zuri bat. Eskerrak urdina ez zen."}, {"text_idx": "#000037", "text": "Iritsi zen Peloia ere, eta rapelatzeko sokak prestatu bitartean, hizketan hasi ginen."}, {"text_idx": "#000039", "text": "-Ezetza asmatu zeinek galdetu zidan atzo ea gaur berarekin eskalatzera joan nahi nuen? -galdetu zuen Peasok."}, {"text_idx": "#000043", "text": "Lehenengo rapelean, bigarren bilguneraino jaitsi ginen. Lehendabizi Peloia, bere shunt berri flamatearekin; gero, Peaso, eta azkenik, ni."}, {"text_idx": "#000045", "text": "Berriro ere ordena berean jaitsi ginen."}, {"text_idx": "#000046", "text": "Ni lurrera iritsi nintzenean, bi pajaruei eskua eman nien, trasteak motxilan sartu, Peasok atera zituen barrita moduko batzuk jan eta autorantz abiatu ginen."}, {"text_idx": "#000047", "text": "Bidean, basoaren hasieran dozena erdi bat lagun zeudela ikusi genuen. Eskaladako azalpenak ematen ari ziren. Bilguneetan nola funtzionatu behar den eta abar. Eta Peasok kuriosidadea zeukanez, zuzen jaitsi beharrean haien ingurutik pasatzeko proposatu zigun. Nik uste nuen ordurako, guk emandako azalpenekin, saturatuta egongo zela mutila. Baina ez. Aguante ona dauka."}, {"text_idx": "#000051", "text": "Plazerra neria izan dek. Holako kronika irakurrita, hurrenguan X jaunak ez badik nahi zuekin eskalau, uste diat ezin\u0303ezkotzat jo berko dezuela. Baina zein ote da?"}, {"text_idx": "#000052", "text": "Zure e-posta helbidea ez da argitaratuko. Beharrezko eremuak * markatuta daude"}]